پرنم الٰہ آبادی

محمد موسیٰ ہاشمی  (ولادت: 1940ء، الٰہ آباد - وفات: 29 جون 2009ء، لاہور) اردو زبان کے شاعر تھے۔‌ جو پُرنم الہ آبادی کے نام سے جانے جاتے ہیں۔‌ ان کی مشہور غزلیں "بھر دو جھولی میری یا محمد" جس کو صابری برادران نے گایا تھا اور "تمہیں دلگی بھول جانی پڑے گی" جس کونصرت فتح علی خان نے گایا تھا، ہیں۔ پرنم الہ آبادی کے کلام کو غلام فرید صابری ، استاد نصرت فتح علی خان، نور جہاں، منی بیگم، عزیز میاں، استاد حامد علی خان، امجد فرید صابری سمیت برصغیر کے بہت سے قوالوں اور گلوکاروں نے گا کر عالمی سطح پر شہرت پائی۔

نام 
ان کا قلمی نام پرنم اِلٰہ آبادی اصل نام محمد موسیٰ ہاشمی ، تخلص پرنم تھا۔والد کا نام حاجی محمد اسحاق تھا۔

ابتدائی زندگی اورپیشہ وارانہ زندگی 
پرنم الہ آبادی 1940ء میں بھارت کے الٰہ آباد میں پیدا ہوئے۔ قیام پاکستان کے وقت ہجرت کرکے کراچی آ بسے لیکن بعد میں ذاتی مسلئے کی وجہ سے لاہور چلے گئے۔ لاہور کےانارکلی میں مستقل قیام پزیر ہو گئے۔ 1958ء میں استاد قمر جلالوی کی شاگردی اختیار کی اور شاعری میں جداگانہ اسلوب اپنایا۔

بھارتی اور پاکستانی فلموں کے لیے بول لکھنے کے علاوہ انہوں نے معروف قوالی "بھر دو جولی میری یا محمد" اور "او شرابی چھوڈ دے پینا" بھی لکھی جس کو صابری برادران نے پیش کیا۔ پرنم الہ آبادی نے شاہکار غزل "تمہیں دلگی بھول جانی پڑے گی" بھی لکھی ہے جس کو نصرت فتح علی خان نے گایا تھا۔

وفات 
پرنم الہ آبادی 29جون2009ء کو وفات پائی لاہور میں سپرد خاک ہوئے۔

مشہور کلام 
 بھر دو جھولی میری یا محمد
 تمہیں دلگی بھول جانی پڑے گی

تصانیف 

 پھول دیکھے نہ گئے شاعری" نعتوں اور نظموں کا مجموعہ ہے 
 ’’عشق محمدؐ۔‘‘
 ’’عشق اولیاء کرام‘‘
 ’’بے وفا سے بھی پیار ہوتا ہے‘‘
 ’’بھردو جھولی مری یا محمدؐ‘‘ ان کے شعر ی مجموعوں میںشامل ہیں۔

حوالہ جات 

1940ء کی پیدائشیں
2009ء کی وفیات
اردو شعرا
پاکستانی شعرا
لاہور کے شعرا
مہاجر شخصیات
پاکستانی اردو شعرا
ویکی ڈیٹا سے مطابقت رکھنے والی مختصر تفصیل